Diari Oficial de la Generalitat Valenciana


Sumari del DOGV 9015, del 08-02-2021 (2021/1030)

RESOLUCIÓ de 2 de febrer de 2021, del conseller d'Educació, Cultura i Esport, per la qual s'executa la Sentència número 205/18, de data 25 de maig de 2018, en recurs contenciós administratiu 4/000242/0314-JR, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9015

Data del DOGV
:   08-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1030


Data del document
:   02-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 de febrer de 2021, del conseller d'Educació, Cultura i Esport, per la qual s'executa la Sentència número 205/18, de data 25 de maig de 2018, en recurs contenciós administratiu 4/000242/6488-BD, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2021/1030]  
Vista la Sentència núm. 205/18 de data 25 de maig de 2018 en recurs contenciós administratiu 4/000242/4525-RL, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de l'Instituto de los Hermanos de las Escuelas Cristianas (La Salle) - Sector Valencia Palma, i per a executar aquesta, es dicta la present resolució amb base en els següents:  
  
  
Fets  
Primer. Per Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius en la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, de 20 de maig de 2017), es desestima al centre Escuela Profesional La Salle, amb codi 49171358, de Paterna, la renovació del concert educatiu sol·licitat per a:  
- 1 cicle formatiu de grau mitjà d'Instal·lacions Elèctriques i Automàtiques: no es concerta una unitat en primer curs i la unitat de segon curs es concerta de manera provisional.  
- 1 cicle formatiu de grau superior de Sistemes de Telecomunicacions i Informàtics: no es concerta una unitat en primer curs i la unitat de segon curs es concerta de manera provisional.  
- 1 cicle formatiu de grau superior d'Administració i Finances: no es concerta una unitat en primer curs i la unitat de segon curs es concerta de manera provisional.  
 Segon. Per l'Instituto de los Hermanos de las Escuelas Cristianas (La Salle) - Sector Valencia Palma, es va interposar, dins del termini i en la forma escaient, recurs contenciós administratiu, que va donar lloc al procediment ordinari número 4/000242/9250-NB, en el qual recau sentència núm. 205/18 de 25 de maig de 2018, que estima el recurs i reconeix com a situació jurídica individualitzada, el dret del centre demandant al concert sol·licitat pel període comprés entre els cursos escolars 2017-2018 a 2020-2021, amb les conseqüències econòmiques inherents a aquesta declaració.  
Tercer. Aquesta sentència és recorreguda en cassació núm. 4498/2018 davant el Tribunal Suprem per aquesta Administració i per acord dictat per la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, es remet testimoniatge a aquesta Administració de la sentència núm. 1301/2020 dictada per la Secció Quarta de la Sala Contenciosa Administrativa del Tribunal Suprem, en la qual es desestima el recurs de cassació núm. 4498/2018, interposat per la representació processal d'aquesta Administració, perquè en el termini de dos mesos des de la comunicació de la sentència es porte a pur i degut efecte i practique el que exigisca el compliment de les declaracions contingudes en la sentència.  
Quart. Després de la Resolució de 19 de maig de 2017, de la Conselleria d'Educació, Investigació, Cultura i Esport, ara anul·lada, la titularitat del centre en el curs 2017-2018 no va posar en funcionament el primer curs dels cicles no renovats i va mantindre en funcionament les unitats de segon curs concertades d'aquests cicles.   
En els cursos 2018-2019, 2019-2020 i 2020-2021, la titularitat del centre no ha posat en funcionament cap unitat dels cicles formatius següents:  
- Grau mitjà d'Instal·lacions Elèctriques i Automàtiques.  
- Grau superior de Sistemes de Telecomunicacions i Informàtics.  
  
- Grau superior d'Administració i Finances.  
  
A aquests fets són aplicables els següents   
Fonaments de dret  
Primer. És l'òrgan competent per a adoptar la present resolució el conseller d'Educació, Cultura i Esport conforme a la Llei 5/1983, de 30 de desembre, del Consell i el Decret 173/2020, de 30 de desembre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. L'article 51 de la Llei orgànica 8/1985, de 3 de juliol, reguladora del dret a l'educació, disposa que ?el règim de concerts que s'estableix en el present Títol implica, per part dels titulars dels centres, l'obligació d'impartir gratuïtament els ensenyaments objecte d'aquests?.  
  
Per la seua part l'article 108.4 de la Llei orgànica 2/2006, de 3 de maig, d'educació, estableix que ?la prestació del servei públic de l'educació es realitzarà, a través dels centres públics i privats concertats?.  
  
De tots dos articles es conclou que l'objectiu de concertar un ensenyament és la prestació del servei públic de l'ensenyament i que aqueix servei públic serà gratuït per a qui el rep.  
L'article 117 de la Llei orgànica 2/2006 estableix quins són els mòduls de concert, en el seu apartat primer disposa que ?la quantia global dels fons públics destinats al sosteniment dels centres privats concertats, per a fer efectiva la gratuïtat dels ensenyaments objecte de concert, s'establirà en els pressupostos de les administracions corresponents?.  
Aquest article continua desglossant aquesta quantia global en salaris del personal docent, altres despeses, substitucions del professorat, etc.  
Del que s'ha exposat es conclou que l'Administració ha de destinar fons públics dirigits a centres privats amb la finalitat que aquests presten el servei d'ensenyament gratuït.  
El centre privat Escuela Profesional La Salle davant la no renovació del concert a partir del curs 2017-2018 va deixar d'impartir en règim privat les unitats no concertades, per la qual cosa no ha existit la prestació del servei d'ensenyament en règim privat per part del centre en el període comprés des del curs 2017-2018 al curs 2020-2021, la qual cosa significa que l'Administració no ha de derivar fons públics a un centre que no ha prestat el servei públic que conforme a la Sentència del Tribunal Superior de Justícia de la Comunitat Valenciana núm. 205/18 (i ratificada pel Tribunal Suprem) hauria d'haver sigut concertat.  
  
Havent finalitzat el període establit en la sentència per a la renovació amb causa en el curs 2017-2018, l'execució de Sentència número 205/18, del Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha de consistir a considerar que el centre privat Escuela Profesional La Salle tenia concertat en el període 2017-2018 a 2020-2021 a l'efecte del pròxim procediment de renovació de concerts els cicles:  
- Grau mitjà d'Instal·lacions Elèctriques i Automàtiques, primer i segon curs.  
- Grau superior de Sistemes de Telecomunicacions i Informàtics, primer i segon curs.  
- Grau superior d'Administració i Finances, primer i segon curs.  
  
D'acord amb els fets i fonaments de dret exposats, resolc:  
  
  
L'execució de la Sentència número 205/18 de 25 de maig del Tribunal Superior de Justícia de la Comunitat Valenciana, que reconeix com a situació jurídica individualitzada, el dret del centre demandant al concert sol·licitat per a un cicle formatiu de grau mitjà d'Instal·lacions Elèctriques i Automàtiques, un cicle formatiu de grau superior de Sistemes de Telecomunicacions i Informàtics i un cicle formatiu de grau superior d'Administració i Finances pel període comprés entre els cursos escolars 2017-2018 a 2020-2021, en els termes exposats en el fonament de dret segon, sense que legalment procedisca cap contraprestació econòmica per aquests cursos.  
  
Aquesta circumstància serà inscrita en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.   
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.   
  
València, 2 de febrer de 2021. El conseller d'Educació, Cultura i Esport: Vicent Marzà i Ibáñez.